JY LEES NOU ‘Ons honde kan skilder!’ Arbor en ‘Dog Vinci’ is ware Paw-casso’s
Dit is vir enige opkomende kunstenaar opwindend as sy skilderye verkoop word, veral as hy die geld kan aanwend om iewers ’n verskil te maak.
Hierdie Picasso’s is egter nie jou gewone kunstenaars nie. Dagger, ook bekend as ‘Dog Vinci’, en die skattige Arbor gebruik hul talente om geld vir hulpbehoewende harige vriende in te samel.
Ek noem hierdie een Iris. Wat dink jy?#painting #dogtrick #smartdog #dogoftheday #dogsofinstagram #acrylic #iris #dogsofinsta #dogpainting #Vegas #paint #artist #puppy #rescuedog #rescuepetsofinstagram #Labrador #bordercollie #germanshepherd
Die tweejarige Arbor is deur die Hendricks-gesin in Las Vegas gered toe sy ’n babahondjie was. Tot Bryce en Jennifer Henderson se verbasing ontpop hul woef toe in ’n kunstenaar. “As ons vir mense sê ons hond skilder, kan jy sommer dadelik sien hulle verstaan dit nie,” het Bryce aan MailOnline gesê.
“Hulle dink sy gebruik haar poot of haar stert en wanneer ons dan vir hulle die video wys, hang hul mond oop en hulle sê: ‘O genade, jul hond skilder!’,” het hy gesê.
Dit het bloot net gebeur; ek het die Rotsgebergte geskilder. My eerste landskap. #aspen #Rockies #painting #art #landscape #dogoftheday #instadog #rescuedog
’n Video, geplaas deur Arbor, die hond wat skilder (@govegasdog) on Oct 11, 2014 at 3:48pm PDT
Volgens Bruce kan nie hy of sy vrou skilder nie, dus moes hulle dit aanleer toe hul brak daarin begin belangstel.
Lees ook: Kyk: Blinde terapiehond Smiley doen sy naam gestand “Ons het eintlik net ’n maat gesoek en het nie ’n idee gehad watter yslike verandering Arbor in ons lewe sou teweegbring nie. Ons het onmiddellik agtergekom hoe intelligent sy is met die gemak waarmee sy toertjies verstaan en bemeester het,” het Bruce vertel. Arbor het haar talente regstreeks op televisie vertoon ten einde geld in te samel vir dierewelsynsorganisasies.
Is klaar met my skildery vir die Pawcasso-geldinsameling Saterdag in Vegas. Kyk na die hele video op my Facebook-blad, kry die besonderhede rakende die geleentheid en bie op die skildery om dit aan te skaf. Honderd persent gaan aan dierereddingsorganisasies. .
’n Video wat deur Arbor, die hond wat skilder, gedeel is. (@govegasdog) on Oct 3, 2014 at 8:26am PDT
“Die duurste prent wat sy verkoop het, het $453 (sowat R7 022) gehaal – en 100 persent van die netto opbrengs het aan ’n liefdadigheidsorganisasie vir diere in Noord-Carolina gegaan."
Volgens Bryce verkoop hulle die meeste van haar skilderye per veiling op eBay.
Dagger II, die driejarige labradorkruising wat liefderik as ‘Dog Vinci’ in die New Yorkse kunswêreld bekend staan, maak, nes Arbor, ’n verskil met sy talent.
Sy skilderye word teen byna $50 (sowat R775) en $200 (ongeveer R3 100) verkoop om diere in nood te help.
Volgens Yvonne Dagger, sy eienaar, wat ook skilder, het die hondjie haar dopgehou toe hy skielik ’n ingewing kry.
Lees ook: Kyk: Ons het ’n nuwe gunsteling-lekkerbek op Instagram!
“Hy het bloot aan my begin stoot, en toe sê ek: ‘Dagger, wil jy verf?’ En toe hy sy stert begin swaai, sê ek: ‘Oukei’,” het Yvonne aan ABC in New York verduidelik.
[caption id="attachment_143325" align="aligncenter" width="450"] PHOTO: Facebook.com/DaggerCanineArtist[/caption]
En, volgens Yvonne, is sy bly sy het dit gedoen – ’n skildery van 12 cm x 12 cm sal jou $50 (R775) aan Canine Companions uit die sak jaag.
“Hy kan, op sy vierpotige, harige manier, die mense terugbetaal wat so goed was vir hom.”
Yvonne gee toe sy voel ietwat jaloers op Dagger se natuurlike talent.
[caption id="attachment_143324" align="aligncenter" width="612"] PHOTO: Facebook.com/DaggerCanineArtist[/caption]
Sy het erken: “In ’n mate is ek jaloers. Ek wil soos Dagger skilder, want hy is nie bewus van enigiets anders nie. Hy weet net dit wat hy weet en daardie kwasstreep gaan eenvoudig getrek word waar dit beland.”